مقالات العثماني

مقالات العثماني پاکستانی دیوبندی عالم محمد تقی عثمانی کی ایک کتاب۔ یہ کتاب مفتی تقی عثمانی کے عربی زبان میں تحریر کردہ مقالات کا مجموعہ ہے ۔ کتاب دو جلدوں پر مشتمل ہے ۔ ٤٦٣ صفحات کی جلد اول میں عقیدہ ، تفسیر ، حدیث ، فقہ ، قانون ، تعلیم اور افکار معاصرہ سے متعلق مقالات ہیں ۔ مفسرین کے طبقات اور اصول تفسیر ، تاریخ تفسیر ، مفسر کی شروط و آداب ، تفسیر بالراۓ کا مقام و مرتبہ ، تدوین حدیث کی تاریخ ، طبقات رواۃ ، کتب حدیث کی اقسام ، ١٤ ویں صدی ہجری کی اہم شروح حدیث کا تعارف اور پاکستان میں دینی تعلیم کا جائزہ جلد ہذا کے اہم عناوین میں سے ہیں ۔ جلد دوم میں سیاست اور اقتصاد سے متعلق مقالات کے علاوہ چند مشہور شخصیات ( مولانا مفتی محمد شفیع ، شیخ اشرف علی تھانوی اور یوسف قرضاوی وغیرہ ) کا تعارف کروایا گیا ہے ، نیز مفتی تقی عثمانی کے مختلف کتب و مجلات میں لکھے جانے والے مقد مہ جات بھی بیان کیے گئے ہیں ۔ اس کے ٤٣٧ صفحات ہیں ۔ مجلد اور خوبصورت سر ورق سے مزین یہ کتاب ١٤٣٦ ھ میں مکتبہ معارف القرآن کراچی سے شائع ہوئی ہے ۔

مزید دیکھیے 
محمد تقی عثمانی کی تصانیف کی فہرست

حوالہ جات 

اردو کتب
کتب اہل سنت
اسلام سے متعلق کتابیں
تصانیف محمد تقی عثمانی دیوبندی ادب